cyanic-selkie/wikianc huggingface dataset:
ราชวงศ์เวสเซกซ์
จากนั้นราชวงศ์เวสเซ็กซ์ก็ปกครองอังกฤษทั้งหมดที่เรียกว่า “Bretwalda” ตั้งแต่ สมเด็จพระเจ้าอัลเฟรดมหาราช ในปี ค.ศ. 871 ไปจนถึงสมเด็จพระเจ้าเอ็ดมันด์ที่ 2 แห่งอังกฤษ ในปี ค.ศ. 1016 การปกครองของราชวงศ์เวสเซ็กซ์มักจะมีผู้อ้างสิทธิในราชบัลลังก์จากฝ่ายอื่นโดยเฉพาะจาก บริเวณเดนลอว์ (Danelaw) ที่ปกครองโดยกฎหมายของเดนมาร์ก และต่อมาโดยสเวน ฟอร์คเบียร์ดผู้ยึดราชบัลลังก์ระหว่าง ค.ศ. 1013 ถึง ค.ศ. 1014 ระหว่างรัชสมัยของสมเด็จพระเจ้าเอเธล์เรดที่ 2 แห่งอังกฤษ พระเจ้าสเวน ฟอร์คเบียร์ดและผู้สืบเชื้อสายของพระองค์ปกครองอังกฤษจนปี ค.ศ. 1042 หลังจากรัชสมัยของสมเด็จพระเจ้าฮาร์ธาคานูท ราชวงศ์เวสเซ็กซ์ก็ได้รับการฟื้นฟูอยู่ชั่วระยะหนึ่งระหว่างปี ค.ศ. 1042 ถึงปี ค.ศ. 1066 ภายใต้การปกครองของสมเด็จพระเจ้าเอ็ดเวิร์ดผู้สารภาพ และ สมเด็จพระเจ้าฮาโรลด์ กอดวินสัน หรือพระเจ้าฮาโรลด์ที่ 2 ราชวงศ์เวสเซ็กซ์ก็สิ้นสุดลงไม่นานหลังจากยุทธการเฮสติงส์โดยสมเด็จพระเจ้าเอ็ดการ์ เอเธลลิงผู้ครองราชย์ต่อจากพระเจ้าฮาโรลด์ถูกปลดจากราชบัลลังก์โดยดยุคแห่งนอร์มังดีผู้ต่อมาขึ้นครองราชย์เป็นสมเด็จพระเจ้าวิลเลียมที่ 1 แห่งอังกฤษ หรือ “พระเจ้าวิลเลียมผู้พิชิต” (William the Conqueror) ปฐมกษัตริย์ราชวงศ์นอร์มัน
ผังเครือญาติราชวงศ์เวสเซ็กซ์
ผังลำดับเครือญาติ (family tree) ของราชวงศ์เวสเซ็กซ์
ยูซฟ บิน อิซฮัก
ยูซฟ บิน อิซฮัก (Yusof bin Ishak, يوسف بن إسحاق; 12 สิงหาคม พ.ศ. 2453 – 23 พฤศจิกายน พ.ศ. 2513) เป็นนักการเมืองชาวสิงคโปร์ และเป็นประธานาธิบดีสิงคโปร์คนแรก ดำรงตำแหน่งระหว่าง 9 สิงหาคม พ.ศ. 2508 ถึง 23 พฤศจิกายน พ.ศ. 2513 ภาพของเขาปรากฏภาพชุดบนธนบัตรสิงคโปร์ใน พ.ศ. 2542
เนปตาลี อลามัก
เนปตาลี อลามัก (Neptali Alamag) นักมวยสากลชาวฟิลิปปินส์ สถิติการชก 53 ครั้ง ชนะ 38 (น็อค 12) เสมอ 6 แพ้ 9
ประวัติ
อลามักขึ้นชกมวยครั้งแรกเมื่อ 14 มิถุนายน พ.ศ. 2517 ชนะน็อค บอย มาริโน ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ OPBF รุ่นแบนตัมเวทที่เกาหลีใต้เมื่อ 26 มีนาคม พ.ศ. 2521 แพ้คะแนน คิม ยุงชิก ไม่ได้แชมป์ เคยชกชนะคะแนน ถนอมจิต สุโขทัย เมื่อ พ.ศ. 2522 ที่ ฟิลิปปินส์ ต่อมาได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 10 สิงหาคม พ.ศ. 2522 แพ้คะแนน ริค เดียมาเล และชกชนะคะแนน เวนิส บ.ข.ส. ที่ฟิลิปปินส์เมื่อ พ.ศ. 2522 ด้วย ต่อมา อลามักได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2526 ชนะคะแนน อมาโด กาบาโต จากนั้นได้ชิงแชมป์ OPBF รุ่นแบนตัมเวทที่ว่างเมื่อ 30 มีนาคม พ.ศ. 2527 ชนะน็อค มิตสุโอะ อิมาซาโต้ ยก 9 ที่ฟิลิปปินส์ และป้องกันแชมป์ได้ 1 ครั้ง ชนะน็อค กวางทองน้อย ศิษย์อำนวย ยก 2 เมื่อ 25 มิถุนายน พ.ศ. 2527 จากนั้นมาชกแพ้น็อค สามารถ พยัคฆ์อรุณ ยก 7 แล้วไปเสียแชมป์ OPBF ที่เกาหลีใต้ เมื่อ 16 มีนาคม พ.ศ. 2528 แพ้น็อค กัง กียุล ยก 2 จากนั้นอลามักขึ้นชกอีกเพียงครั้งเดียว เสมอกับ เอ็ดการ์ อปาตัน เมื่อ 18 พฤษภาคม พ.ศ. 2529 จากนั้นก็แขวนนวมไป
ฮอจีปียอแด
ฮอจีปียอแด (Haji Piyada Mosque) หรือ โนฮ์ โกนแบด (; Noh Gonbad Mosque, "มัสยิด[ที่มี]คัพโพลาเก้าอัน") เป็นสิ่งก่อสร้างด้วยศิลปะซามานิดในจังหวัดแบลข์ในประเทศอัฟกานิสถานตอนเหนือ สร้างขึ้นในศตวรรษที่ 9 และเชื่อว่าเป็นสิ่งปลูกสร้างแรกของศาสนาอิสลามในประเทศอัฟกานิสถาน การตรวจวัดอายุคาร์บอนในปี 2017 ประกอบแหล่งข้อมูลทางประวัติศาสตร์ พบว่าสร้างขึ้นในราวปี 794 เป็นอย่างต่ำ และสร้างขึ้นบนซากเดิมของสังฆารามในศาสนาพุทธ
ซากมัสยิดได้รับการขึ้นทะเบียนโดยกองทุนอนุสรณ์สากลในปี 2006 เป็นหนึ่งใน 100 โบราณสถานที่ตกอยู่ในภาวะอันตราย
กัง กิยุล
กัง กิยุล (강기율; Kang Ki-Yul) นักมวยสากลชาวเกาหลีใต้ เกิดเมื่อ 18 พฤศจิกายน พ.ศ. 2505 ที่ เกาหลีใต้ สถิติการชก 23 ครั้ง ชนะ 19 (น็อค 13) เสมอ 2 แพ้ 2
มัคซีมีลีอาน ฟิลลิพ
มัคซีมีลีอาน ฟิลลิพ (เกิดวันที่ 1 มีนาคม ค.ศ. 1994) เป็นนักฟุตบอลอาชีพชาวเยอรมัน ลงเล่นในตำแหน่งกองหน้าให้กับโบรุสซีอาดอร์ทมุนท์ในบุนเดิสลีกา
สโมสรอาชีพ
ฟิลลิพเริ่มต้นเส้นทางอาชีพกับสโมสรกีฬาแฮร์ทาเบอร์ลิน ต่อมาในปี ค.ศ. 2008 เขาย้ายไปเข้าร่วมเทนนิสโบรุสเซียเบอร์ลิน
เอ็สเซ ไฟรบวร์ค
ในปี ค.ศ. 2012 ฟิลลิพเซ็นสัญญากับเอ็สเซ ไฟรบวร์ค ต่อมาวันที่ 5 เมษายน ค.ศ. 2014 เขาลงเล่นนัดแรกให้กับทีมชุดใหญ่ นัดที่พบกับเฟาเอฟเบชตุทการ์ทในการแข่งขันบุนเดิสลีกา โดยลงมาแทนที่ Felix Klaus ในนาทีที่ 90
โบรุสซีอาดอร์ทมุนท์
วันที่ 7 มิถุนายน ค.ศ. 2017 ฟิลลิพเซ็นสัญญากับโบรุสซีอาดอร์ทมุนท์ด้วยสัญญา 5 ปีไปจนถึง ค.ศ. 2022 ค่าตัวโดยประมาณอยู่ที่ 20 ล้านยูโร พร้อมกับโบนัส Michael Zorc ผู้บริหารของดอร์ทมุนท์ กล่าวว่า ฟิลลิพเป็นผู้เล่นที่เก่งในหลาย ๆ ด้าน มีการยิงที่เฉียบคม และมีอนาคตที่แสนวิเศษ ฟิลลิพลงเล่นนัดแรกกับดอร์ทมุนท์เมื่อวันที่ 6 สิงหาคม ค.ศ. 2017 ในนัดที่เสมอบาเยิร์นมิวนิก 2-2 (แพ้จุดโทษ 6-7) ในเดเอฟเอล-ซูเปอร์คัพ โดยเขาลงมาแทนที่ Christian Pulisic ในนาทีที่ 90 และเป็นผู้ยิงจุดโทษคนที่สอง เขาลงเล่นเป็นตัวจริงนัดแรกเมื่อวันที่ 19 สิงหาคม ค.ศ. 2017 ในนัดที่ดอร์ทมุนท์บุกชนะว็อลฟส์บูร์ก 3-0 ต่อมาวันที่ 18 กันยายน ค.ศ. 2017 เขายิงประตูแรกกับดอร์ทมุนท์ในนัดที่เปิดบ้านเอาชนะเอฟเซเคิล์น 5-0 โดยในนัดนั้น เขายิงได้สองประตู และในวันที่ 26 กันยายน ค.ศ. 2017 เขาลงเล่นนัดแรกในยูฟ่าแชมเปียนส์ลีก นัดที่ดอร์ทมุนท์เปิดบ้านแพ้เรอัลมาดริด
กุลเทวดา
กุลเทวตา (Kula-dèvatā,,clan-deity) โดยขนานนามคณะเทพกลุ่มนี้สำหรับเทพบุรุษ คือ กุลเทวดา (Kuladeva,เจ้าพ่อ) และสำหรับเทพนารี คือ กุลเทวี (เจ้าแม่,Kuladevi) คือ เทพท้องถิ่น หรือ วิญญาณ (ผี) หรือเทพผู้พิทักษ์ปกป้องประจำบรรพชนและตระกูลที่ถูกรวมไว้ในศาสนาพราหมณ์ - ฮินดูซึ่งตรงกับคติความเชื่อของเทพ หรือ ผีและวิญญาณ เจ้าพ่อ เจ้าแม่ที่ประจำตระกูล ในศาสนาพื้นเมืองเดิมของไทย เทพเจ้าท้องถิ่นทั้งหมดในประเภทนี้ เดิมคือ เทพบรรพชน วีรบุรุษ วีรสตรี เจ้าพ่อ เจ้าแม่ ที่ทรงคุณงามความดีและมีคุณูปการสาธารณะประโยชน์แก่ตระกูลนั้น ๆ และได้รับการยกย่องและสักการะบูชาสืบต่อมาตามคติศาสนาท้องถิ่นอินเดีย เมื่ออิทธิพลของศาสนาพราหมณ์ - ฮินดูซึ่งเป็นศาสนาแบบพหุเทวนิยมมีบทบาทและอำนาจเหนือศาสนาท้องถิ่นดั้งเดิมอินเดียได้ผนวกรวม เทพบรรพชน วีรบุรุษ วีรสตรี เจ้าพ่อ เจ้าแม่ ตามคติศาสนาท้องถิ่นอินเดียที่ได้รับการนับถือประจำตระกูลนั้น ๆ เข้ามาเป็นส่วนหนึ่งของเทวดาในศาสนาฮินดู คณะเทพเหล่านี้มีความแตกต่างกับอิษฏเทวดา (เทพเจ้าอันเป็นที่สักการะบูชานับถือเป็นสรณะตามความชอบส่วนบุคคล) และ กลุ่มคารมเทวดา (เทพท้องถิ่นประจำหมู่บ้าน/เมือง)
รายการโทรทัศน์
รายการโทรทัศน์ เป็นส่วนต่าง ๆ ของการออกอากาศทางสถานีวิทยุโทรทัศน์ การออกอากาศรายการโทรทัศน์ มีขึ้นเป็นครั้งแรก ในปี ค.ศ. 1936 ในกรุงลอนดอน
รายการโทรทัศน์ อาจออกอากาศเพียงแค่ครั้งเดียว หรือมีตอนต่อ ที่เรียกว่า ภาพยนตร์ชุดทางโทรทัศน์ (TV series) ส่วนมากมักเป็นรายการประเภทละครโทรทัศน์ ภาพยนตร์ชุดทางโทรทัศน์มักแบ่งเป็นภาค ๆ โดยในหนึ่งภาค ในสหรัฐอเมริกาจะเรียกว่า ฤดูกาล (season) แต่ในสหราชอาณาจักรจะเรียกว่า ชุด (series) แต่ละฤดูกาลหรือชุดจะมีความยาวประมาณ 6-26 ตอน
ทุกวันนี้ การออกอากาศ ภาพยนตร์โฆษณา (commercial advertisement) ถือเป็นส่วนสำคัญของรายการโทรทัศน์ โดยมีข้อปฏิบัติเป็นเกณฑ์ว่า ในการออกอากาศรายการโทรทัศน์ 1 ชั่วโมง จะมีภาพยนตร์โฆษณาได้ไม่เกิน 15 นาที เหมือนในโรงภาพยนตร์
รายการบันเทิงที่มีบทพูด
เป็นต้น
เซนจูรีเบรก
ในทางสนุกเกอร์ เซนจูรีเบรก (century break, ในบางครั้งเรียกว่า ton) เป็นการทำ 100 หรือหนึ่งร้อยคะแนนขึ้นไปในการแทงไม้เดียวโดยไม่มีพลาด ผู้เล่นต้องแทงลูกแดงและลูกสีสลับกัน การทำคะแนน 100 จะต้องทำในภายในตาเดียวบนโต้ะในระหว่างเกมเท่านั้น การทำฟาวล์โดยฝ่ายตรงข้ามจะไม่นับรวมคะแนนของผู้เล่น
ในกรณีคะแนนเซนจูรีเบรกสูงสุดคือ 147 (แม็กซิมัมเบรก) ประกอบด้วย 15 แดง 15 ดำและหกสีที่เหลือ; เหลือง เขียว น้ำตาล น้ำเงิน ชมพูและดำ ซึ่งหมายความว่าได้เซนจูรีเบรกแค่ครั้งเดียวพร้อมกับได้เฟรม หากบนโต๊ะเหลือน้อยกว่า 10 แดง (รวมทั้งหนึ่งฟรีบอล) คะแนนก็เหลือ 99 ก็จะไม่นับเป็นเซนจูรีเบรก
พรรคประชาธิปไตยใหม่
พรรคประชาธิปไตยใหม่ (New Democracy Party, ตัวย่อ: ปธม.) เป็นพรรคการเมืองในประเทศไทย ที่ก่อตั้งขึ้นเมื่อวันที่ 21 เมษายน พ.ศ. 2554 โดยมีนายสุรทิน พิจารณ์ เป็นหัวหน้าพรรค นายนิพนธ์ ชื่นตา เป็นรองหัวหน้าพรรค และนายจำรัส ไกยสิทธิ์ เป็นเลขาธิการพรรค คนแรก ปัจจุบันมีนายสุรทิน พิจารณ์ เป็นหัวหน้าพรรคประชาธิปไตยใหม่ เป็นพรรคการเมืองที่ได้รับเลือกตั้งสมาชิกสภาผู้แทนราษฎรในสภาผู้แทนราษฎรไทยมาแล้วถึง 3 สมัย คือ พ.ศ. 2554 และ พ.ศ. 2562, 2566
การสมัครรับเลือกตั้ง
พรรคประชาธิปไตยใหม่ ส่งผู้สมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ส่งผู้สมัครรับเลือกตั้ง โดยมีหมายเลขประจำพรรคคือ หมายเลข 3 และได้รับเลือกตั้ง ส.ส.ในระบบบัญชีรายชื่อ จำนวน 1 ที่นั่ง  คือ นางพัชรินทร์ มั่นปาน ผู้สมัครลำดับที่ 2 เนื่องจากผู้สมัครลำดับแรกคือ สุรทิน พิจารณ์ ถูกตัดสิทธิ์ในการรับสมัคร
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ส่งผู้สมัครรับเลือกตั้งอีกครั้ง และได้รับเลือกตั้งในระบบบัญชีรายชื่อ จำนวน 1 ที่นั่ง คือ นายสุรทิน พิจารณ์ หัวหน้าพรรค ต่อมาได้ลาออกจากการเป็น ส.ส. ทำให้มีการเลื่อนนางแพงศรี พิจารณ์ และนายปฏิวัติ พิจารณ์ ขึ้นมาเป็น ส.ส.แทนตามลำดับ
เช่นเดียวกับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคประชาธิปไตยใหม่ได้รับเลือกตั้ง จำนวน 1 ที่นั่ง นับได้ว่าพรรคประชาธิปไตยใหม่ มีบทบาทได้รับเลือกตั้งในสภาผู้แทนราษฎรถึง 3 สมัย
อิมแร แกร์เตส
อิมแร แกร์เตส (Kertész Imre; 9 พฤศจิกายน ค.ศ. 1929 – 31 มีนาคม ค.ศ. 2016) เป็นนักเขียนคนสำคัญชาวฮังการีเชื้อสายยิวผู้ได้รับรางวัลโนเบลสาขาวรรณกรรมใน ค.ศ. 2002
งานเขียนเกี่ยวกับแกร์เตส
Vasvári, Louise O., and Tötösy de Zepetnek, Steven, eds. Imre Kertész and Holocaust Literature. West Lafayette: Purdue UP, 2005.
Vasvári, Louise O., and Tötösy de Zepetnek, Steven, eds. Comparative Central European Holocaust Studies. West Lafayette: Purdue UP, 2009.
Molnár, Sára. "Nobel in Literature 2002 Imre Kertész's Aesthetics of the Holocaust," CLCWeb: Comparative Literature and Culture 5.1 (2003)
Tötösy de Zepetnek, Steven. "Imre Kertész's Nobel Prize, Public Discourse, and the Media," CLCWeb: Comparative Literature and Culture 7.4 (2005)
หมอกสงคราม
หมอกสงคราม (Nebel des Krieges, fog of war) หมายถึงความสับสน ความไม่แน่นอน และความคลุมเครือของสถานการณ์ในปฏิบัติการทางทหาร
จุดกำเนิด
คำว่าหมอกสงครามถูกประดิษฐ์ขึ้นโดยนักการทหารชาวเยอรมันปรัสเซียนามว่า พลตรีคาร์ล ฟอน เคลาส์วิทซ์ ซึ่งได้เขียนไว้ในหนังสือ "ว่าด้วยสงคราม" ความว่า:
ยุทธศาสตร์หลัก
เป็นสิ่งที่เกี่ยวข้องกับจุดประสงค์ทางการเมือง ความสามารถและการส่งกำลังบำรุงทางทหารของคู่สงคราม โดยแหล่งข้อมูลรวมไปถึงการสืบราชการทางการทูต การสืบราชการลับ ตัวอย่างทางยุทธศาสตร์ และข้อมูลที่ได้มาจากแหล่งเปิด คู่สงครามจำเป็นต้องเข้าใจต่อเจตนาและการเคลื่อนไหวทางการเมือง ผลที่ได้จากข้อมูลในระดับนี้อาจจะรวมไปถึงปฏิบัติการทางทหารด้วย แต่ส่วนใหญ่จะให้ความสำคัญกับผลกระทบที่มีต่อสังคม เศรษฐกิจและการเมืองมากกว่า
ยุทธศาสตร์ทางทหาร
ความไม่แน่นอนในทางทหารแล้วมีความหมายถึง โครงสร้าง ความแข็งแกร่ง ความสามารถและเจตนาของฝ่ายตนและฝ่ายตรงข้าม ความไม่แน่นอนดังกล่าวอาจนำไปหสู่ความล้มเหลว ข้อบกพร่องหรืออาจเป็นการเพิ่มปัญหาโดยบังเอิญ ทำให้มีการมองสมรรถภาพของฝ่ายตนในแง่ดี ความไม่แน่นอนของฝ่ายตรงข้ามอาจเป็นข่าวกรองที่ผิดพลาด แหล่งข้อมูลถูกปกปิดหรือถูกทำลวงไว้ นอกเหนือจากนี้ กฎของเมอร์ฟียังมีส่วนที่เป็นอุปสรรคต่อการวางแผนในระยะยาว ซึ่งเหตุการณ์ที่ไม่คาดฝันจะเกิดขึ้นเรื่อย ๆ
การปฏิบัติการ
ในขอบเขตของการปฏิบัติการ ผู้บัญชาการจะรับเอาคำสั่งที่ได้รับมาจากในระดับยุทธศาสตร์ทางทหาร ความไม่แน่นอนนั้นรวมไปถึงความสามารถของฝ่ายตรงข้าม และเจตนาของฝ่ายตรงข้าม แต่จะมีส่วนเกี่ยวข้องกับความไม่แน่นอนในการสั่งการของฝ่ายตนด้วย ผู้บัญชาการไม่ได้มองเห็นภาพรวมทางยุทธศาสตร์ทั้งหมด ผู้บัญชาการควรจะหยั่งความสับสนนี้ด้วยการสำรวจ การลาดตระเวนและสรุปเป็นภาพรวมทางยุทธศาสตร์ทั้งหมด
ยุทธวิธี
ความไม่แน่นอนอาจส่งผลหลายประการในระดับยุทธวิธี อย่างเช่น เจตนาของฝ่ายตรงข้าม รวมไปถึงตัวแปรหลายอย่างที่ขึ้นอยู่กับการรบ ซึ่งเป็นผลให้ผู้บัญชาการขาดภาพรวมของสิ่งแวดล้อมทางยุทธวิธี สถานภาพการส่งกำลังบำรุงของกองกำลังฝ่ายตนเอง
การขาดภาพรวมของสิ่งแวดล้อมในระดับยุทธวิธีนี้ อาจเกิดขึ้นจากสาเหตุหนึ่งหรือหลายประการประกอบกันก็ได้ อย่างเช่น
การตัดสินใจในระดับยุทธวิธีนี้จะสำคัญกว่าในระดับอื่น ๆ รวมไปถึงการที่ความไม่แน่นอนต่าง ๆ อาจจะเพิ่มขึ้น เมื่อมีการตั้งสมมุติฐาน และได้มีการตัดสินใจซึ่งตั้งอยู่บนข้อสมมุติฐานเหล่านั้น
กีฬามวยสากลสมัครเล่นในโอลิมปิกฤดูร้อน 2012 – ไลท์ฟลายเวทชาย
รูปแบบการแข่งขัน
เช่นเดียวกับรายการแข่งขันมวยสากลสมัครเล่นทั้งหมดในโอลิมปิก การแข่งขันจะเป็นทัวร์นาเมนต์แบบแพ้คัดออก รายการนี้จะประกอบด้วยนักมวย 26 คนที่ผ่านการคัดเลือกเข้าแข่งขันผ่านทัวร์นาเมนต์คัดเลือกหลายทัวร์นาเมนต์ซึ่งจัดขึ้นใน พ.ศ. 2554 และ 2555 การแข่งขันเริ่มด้วยรอบแรกในวันที่ 31 กรกฎาคม โดยจะลดจำนวนผู้เข้าแข่งขันลงเหลือ 16 คน และจะสรุปด้วยรอบชิงชนะเลิศในวันที่ 11 สิงหาคม ด้วยมีนักมวยน้อยกว่า 32 คนในการแข่งขัน นักมวยจำนวนหนึ่งจะชนะบายในรอบแรก ผู้แพ้ในรอบรองชนะเลิศทั้งสองคนจะได้เหรียญทองแดง ดังนั้น จึงไม่มีการแข่งขันอีกหลังแพ้รอบรองชนะเลิศ
แต่ละแมตช์มีสามยก ยกละสามนาที ซึ่งนักมวยจะได้รับแต้มทุกครั้งที่ชกเข้าเป้าหัวหรือร่างกายท่อนบนของคู่แข่ง นักมวยที่มีแต้มมากกว่าในตอนท้ายเป็นผู้ชนะ หากนักมวยถูกน็อกลงไปกับพื้นและไม่สามารถลุกขึ้นได้เมื่อกรรมการนับถึง 10 แล้ว แมตช์นั้นจะยุติและคู่แข่งจะเป็นฝ่ายชนะ
กำหนดการ
เวลาทั้งหมดเป็นเวลาออมแสงอังกฤษ (UTC+1)
นีล ยัง
นีล เพอร์ซิวอล ยัง (Neil Percival Young) เกิดเมื่อวันที่ 12 พฤศจิกายน ค.ศ. 1945 เป็นนักร้อง-นักแต่งเพลงชาวแคนาดา และยังเป็นนักดนตรีและผู้กำกับภาพยนตร์
ผลงานของยังมีเอกลักษณ์ ที่มีเนื้อเพลงลึกซึ้ง เสียงกีตาร์อันโดดเด่น เสียงร้องที่เป็นเอกลักษณ์ในโทน falsetto tenor เขายังเล่นดนตรีได้หลากหลายประเภท เขายังทดลองการเล่นดนตรีที่แตกต่างหลากหลายประเภท อย่าง สวิง, แจ๊ส, ร็อกอะบิลลี, บลูส์ และดนตรีอีเลกโทรนิก ผลงานที่เป็นที่รู้จักดีที่สุดของเขา มักจะเป็นแนวเพลงในลักษณะโฟล์ก อคูสติกร็อก ("Heart of Gold", "Harvest Moon" และ "Old Man") และฮาร์ดร็อก (อย่างเพลง "Cinnamon Girl", "Rockin' in the Free World" และ "Hey Hey, My My (Into the Black)") ส่วนผลงานล่าสุดเขายังใส่องค์ประกอบแนวเพลงใหม่ ๆ อย่าง อินดัสเทรียล, อัลเทอร์เนทีฟคันทรี และกรันจ์ ไปด้วย และจากข้อมูลกลางปี 2008 เขามียอดขายอัลบั้มโดยประมาณอยู่ที่ 80 ล้านชุดทั่วโลก
ยังกำกับ (หรือช่วยกำกับ) ภาพยนตร์หลายเรื่อง โดยใช้ชื่อนามแฝงว่า เบอร์นาร์ด เชกกีย์ มีผลงานอย่าง Journey Through the Past (1973), Rust Never Sleeps (1979), Human Highway (1982), Greendale (2003),และ CSNY Déjà Vu (2008) ผลงานล่าสุดที่เขาทำเป็นสารคดีเกี่ยวกับเทคโนโลยีรถไฟฟ้า มีชื่อชั่วคราวว่า Linc/Volt
เขายังสนับสนุนเรื่องเกี่ยวกับสิ่งแวดล้อมและชาวไร่ ชาวนา เขาร่วมก่อตั้งคอนเสิร์ตฟาร์มเอด ในปี 1985 และในปี 1986 เขาช่วยก่อตั้งโรงเรียนบริดจ์ และยังจัดคอนเสิร์ตประจำปีเพื่อช่วยเหลือโรงเรียน ร่วมกับภรรยาของเขา เพกกี ถึงแม้ว่ายังจะ ร้องเพลงเกี่ยวกับตำนานอเมริกันหรือเรื่องเล่าอยู่บ่อยครั้ง แต่เขาก็ยังถือสัญชาติแคนาดา และไม่ต้องการเปลี่ยนสัญชาติ
อ้างอิง
1945
เกมทศกัณฐ์
เกมทศกัณฐ์ เป็นรายการเกมโชว์ควิซโชว์ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 1 เมษายน พ.ศ. 2546 ทาง ช่อง 9 เอ็มคอตเอชดี สร้างสรรค์และควบคุมการผลิตโดย รุ่งธรรม พุ่มสีนิล
พิธีกร
ปัญญา นิรันดร์กุล (1 เมษายน พ.ศ. 2546 - 15 กุมภาพันธ์ พ.ศ. 2551)
ประวัติ
เกมทศกัณฐ์ ออกอากาศครั้งแรกเมื่อวันอังคารที่ 1 เมษายน พ.ศ. 2546 ทางสถานีโทรทัศน์โมเดิร์นไนน์ทีวี เป็นรายการเกมโชว์ควิซโชว์รายการแรกที่รางวัลแจ๊คพอตที่มีเงินรางวัลสูงสุดถึง 10 ล้านบาท นับถือว่าเป็นรางวัลแจ๊คพอตสูงที่สุดในวงการของรายการเกมโชว์โทรทัศน์ไทยและในเอเชีย (โดยเฉพาะ "เกมทศกัณฐ์ยกทัพ" ที่มีรางวัลแจ๊คพอตสูงถึง 30 ล้านบาท) เพียงตอบคำถามใบหน้าของบุคคลที่มีชื่อเสียงสำคัญ ๆ ของคนทั่วทั้งโลก ตอบถูกครบ 10 หน้า รับไปเลยรางวัลแจ๊คพอตสูงที่สุด 10 ล้านบาท และนับตั้งแต่ออกอากาศเกมทศกัณฐ์จนไปถึงยกสยาม เป็นเวลาเกือบ 8 ปี ทางรายการได้แจกรางวัลไปทั้งหมดเกือบ 70 ล้านบาท
เกมทศกัณฐ์ (ยุคแรก)
ผู้เข้าแข่งขันที่สมัครเข้ามาร่วมเล่นในรายการจะนั่งอยู่บนอัฒจรรย์ โดยทางรายการจะสุ่มไฟ ไฟติดที่ด้านหน้าของผู้เข้าแข่งขันคนใด ผู้เข้าแข่งขันคนนั้นจะได้ลงมาเล่นเกมบนเวที และเกมจะเริ่มขึ้นโดย ผู้เข้าแข่งขันทั้งสอง จะต้องเอามือวางบนจอมอนิเตอร์ด้านหน้าของตน เมื่อใบหน้าปรากฏบนจอ (โดยจะมีใบหน้าที่ต้องตอบ และใบหน้าถัดไปที่มีเพียงครึ่งเดียว) ผู้ที่กดไฟได้ก่อนจะมีสิทธิ์ตอบ (หากผู้เข้าแข่งขันกดปุ่มก่อนที่ภาพจะขึ้น ผู้เข้าแข่งขันจะต้องเล่นทั้งๆ ที่ไม่มีภาพ) ผู้เข้าแข่งขันจะต้องตอบ ชื่อเล่น, ชื่อจริง, นามสกุลจริง, ชื่อที่รู้จักเป็นวงกว้าง อย่างใดอย่างหนึ่งหรือทั้งหมด ของบุคคลในภาพให้ถูกต้อง (ในกรณีที่ตอบเฉพาะชื่อจริงเพียงอย่างเดียว จะต้องระบุความเกี่ยวโยงบางอย่างทางสาธารณชน ที่สื่อให้เข้าใจถืงชื่อบุคคลที่ได้ตอบออกไป เพื่อความเข้าใจตรงกันว่าเป็นบุคคลใด และหากตอบเป็นชื่อตัวละคร หรือนามแฝง ที่บุคคลนั้นใช้หรือแสดงจะถือว่าตอบผิด)
เมื่อเล่นครบทั้ง 2 ฝ่ายแล้ว ผู้ที่มีคะแนนสะสมมากกว่า จะเป็นฝ่ายชนะไป หากทั้ง 2 ฝ่ายมีคะแนนสะสมเท่ากัน จะต้องเล่นใหม่ จนกว่าจะรู้ผลแพ้ชนะ โดยผู้ที่ชนะจะเป็นแชมป์ และอยู่เล่นเกมต่อในรายการ ซึ่งในแต่ละรอบการแข่งขัน ผู้เข้าแข่งขันทั้งสองจะได้รับเงินรางวัลคนละ 5,000 บาท ไม่ว่าแพ้หรือชนะก็ตาม และทุกคนจะได้รางวัลพิเศษ 50,000 เมื่อเป็นแชมป์ถึงสมัยที่ 5 และจะมีเงินรางวัลพิเศษเพิ่มเติมในทุกๆ 10 สมัย ซึ่งรายการได้กำหนดไว้ 100 สมัย ดังนี้ ถ้าหากผู้เข้าแข่งขันคนใด สามารถตอบใบหน้าถูกครบ 10 หน้า จะได้รับเงินรางวัลแจ็คพอตที่สะสมมา ทีละ 5,000 บาท และจะเริ่มสะสมเงินรางวัลแจ็คพ๊อตใหม่ อย่างไรก็ดี ในเวลาต่อมา กติกาการให้รางวัลแจ๊คพ็อตได้เปลี่ยนเป็น หากผู้เข้าแข่งขันตอบภาพใบหน้าได้ครบ 10 หน้า จะได้รับเงินรางวัล 1,000,000 บาท หากในเดือนนั้นๆ ยังไม่มีผู้ใดทำแจ๊คพ็อตแตก เงินรางวัลจะเพิ่มขึ้นเดือนละ 1,000,000 บาท จนถึง 10,000,000 บาท แต่เมื่อมีการทำแจ๊คพ๊อตแตกในครั้งที่ 2 โดยคุณสมพร ทางรายการได้แจ้งว่าจะไม่นับเดือนละ 1,000,000 อีกต่อไป โดยจะตั้งรางวัลไว้เลยที่ 10,000,000 เสมอ
เกมทศกัณฐ์ (ปางใหม่)
สำหรับเกมทศกัณฐ์ปางใหม่นั้น กติกาจะเหมือนเดิมทุกอย่าง เพียงแต่ใบหน้าที่นำมาทายนั้น จะเป็นภาพวัยเด็กของบุคคลต่าง ๆ ทั้งหมด และเงินรางวัลแจ๊คพอตจะคงอยู่ที่ 10,000,000 บาท ตลอดการแข่งขัน และมีการปรับเปลี่ยนเงินรางวัลพิเศษ ดังนี้
ศึกทศกัณฐ์หน้าทอง
ศึกทศกัณฐ์หน้าทอง คือการแข่งขันของ 10 แชมป์ของเกมทศกัณฐ์ โดยจะแข่งขันแบบพบกันหมด ผู้ที่ชนะจะได้รับเงินรางวัล 1,000,000 บาท และ รางวัลทศกัณฐ์หน้าทองคำ และใครตอบใบหน้าสะสมได้มากที่สุดรับเงินรางวัลมูลค่า 100,000 บาท
เกมทศกัณฐ์ยกทัพ
กติกาในการทายใบหน้านั้นเหมือนเดิม แต่ในเกมทศกัณฐ์ยกทัพนั้น จะแข่งขันในแบบทีม ทีมละ 3 คน โดยจะถูกแบ่งออกเป็นทีมสีแดงและสีน้ำเงิน ทั้ง 2 ทีมจะถูกสุ่มไฟขึ้นมา โดยเริ่มแรกนั้น ทั้ง 2 ทีมจะส่งตัวแทนออกมาทีมละ 1 คนเพื่อเล่นเกม โดยจะมีภาพใบหน้าของบุคคลให้ก่อน 2 ภาพ ภาพละครึ่งใบหน้า เมื่อภาพขึ้นมาแล้ว ทั้ง 2 ทีมจะต้องชักธงรบ (เหมือนการกดปุ่มไฟ) ไฟติดที่ทีมไหน จะได้เลือกใบหน้าที่จะเล่นและมีสิทธิ์ที่จะเลือกเล่นครึ่งหน้าหรือเต็มหน้า (การทายครึ่งหน้าจะชนะการทายเต็มหน้า) เมื่อเล่นครบทั้งสองคน คนที่แพ้จะต้องลงจากเวที ทีมไหนตกรอบทั้งทีมก่อนจะเป็นฝ่ายแพ้ไป ทีมที่ชนะจะได้เป็นแชมป์และเข้าไปเล่นรอบแจ๊คพอต ทั้งนี้ ทั้ง 2 ทีมจะได้รับเงินรางวัล 10,000 บาท
อย่างไรก็ดี ในเวลาต่อมา ได้มีการเปลี่ยนกติกาเล็กน้อยคือ มีภาพใบหน้าให้ดูเพียงครึ่งใบหน้า เมื่อใบหน้าขึ้นบนจอจะต้องชักธงรบเพื่อชิงสิทธิ์ในการตอบ ถ้าตอบถูกอีกคนในทีมตรงข้ามจะต้องลงจากเวที แต่ถ้าตอบผิดจะต้องลงจากเวทีเอง ทั้งนี้ หากชักธงได้ แต่ไม่มั่นใจ สามารถโยนให้ฝ่ายตรงข้ามตอบ ซึ่งถ้าโยนแล้วฝ่ายตรงข้ามตอบถูก ฝ่ายที่โยนต้องลงจากเวที แต่ถ้าตอบผิดต้องลงจากเวทีเอง ทีมไหนคนลงหมดเวทีก่อน จะตกรอบไป ส่วนอีกทีมหนึ่งจะได้เลือกว่าจะสะสมเงินรางวัลเพิ่ม 10,000 บาท หรือเรียกเพื่อนขึ้นมาบนเวทีอีกหนึ่งคน ภายหลัง ทุก ๆ 10 สมัย ทีมแชมป์จะต้องเลือกว่าต้องการคนเพิ่ม หรือสะสมเงินรางวัลเพิ่มอีก 100,000 (หากทีมแชมป์มีผู้เล่นครบ 3 คน จะได้รับเงินรางวัลสะสมเพิ่มโดยอัตโนมัติ)
ในทุก ๆ ครั้งที่เป็นแชมป์ (หรือทุก ๆ 10 สมัยในกติกาใหม่) ทีมแชมป์จะได้เล่นรอบแจ๊คพ็อต ซึ่งจะมีใบหน้าที่ถูกตัดและสลับเป็น 5 ส่วน ผู้เข้าแข่งขันจะต้องเลือกว่าจะเป็นภาพกี่ส่วน โดยจะมีเงินรางวัลต่างกันดังนี้ ผู้เข้าแข่งขันมี 60 วินาทีในการตอบ หากตอบถูกจะได้รับเงินรางวัลตามอัตราข้างต้น คูณกับจำนวนคนที่มีในรอบนั้น (ฉะนั้น รางวัลแจ๊คพ็อตคือ 30,000,000 บาท) แต่หากผู้เข้าแข่งขันตอบผิด จะตกรอบในทันที หากไม่มั่นใจ ผู้เข้าแข่งขันมีสิทธิ์ยกธงขาว (ยอมแพ้) โดยจะไม่ได้รางวัลแจ๊คพ็อต แต่ยังคงได้เล่นเกมต่อไป
อย่างไรก็ดี ในกติกาใหม่นั้น ทีมแชมป์จะมีเวลา 60 วินาที โดยจะเริ่มจากการเปิด 1 ส่วนก่อน หากตอบไม่ได้จะมีสิทธิ์หยุดเวลา เพื่อเปิดส่วนของใบหน้าเพิ่ม แต่เงินรางวัลจะถูกลดลงตามอัตราเดิม โดยจะเล่นอย่างนี้ไปเรี่อย ๆ จนกว่าจะตอบ, ยกธงขาว
เกมทศกัณฐ์จำแลง
รูปแบบการเล่นในเกมทศกัณฐ์จำแลง จะเป็นการทายใบหน้าจากคำใบ้ที่กำหนด โดยจะสุ่มผู้เข้าแข่งขันขึ้นมาเล่น ในเกมนี้จะแข่งกัน 2 คน โดยกติกาเริ่มแรกสุดคือทั้ง 2 ฝ่ายต้องแข่งกดไฟเพื่อชิงสิทธิ์เล่นก่อน โดยจะมีคำใบ้ปรากฏบนหน้าจอของตัวเอง มาคำใบ้มาแล้ว ต้องแข่งกันกดไฟ ใครกดได้ก่อน มีสิทธิ์ได้เล่นในคำใบ้นี้ จากนั้นจะปรากฏใบหน้า 3 ใบหน้าเพื่อให้ผู้เข้าแข่งขันทาย ผู้เข้าแข่งขันจะต้องทายให้ถูกว่าคำใบ้ที่ได้มาหมายถึงบุคคลใดใน 3 คนนี้ ถ้าตอบถูกจะได้ 1 คะแนน และมีสิทธิ์เล่นในข้อต่อไป หากตอบผิด เกมจะหยุดลงทันที หากผู้เข้าแข่งขันไม่มั่นใจสามารถโยนได้ 1 ครั้ง ซึ่งหลักการโยน มีลักษณะเช่นเดียวกับเกมทศกัณฐ์ในรูปแบบแรก นั่นคือ หากโยนมาแล้วอึกฝ่ายหนึ่งตอบถูก เกมของผู้ที่โยนมาต้องหยุดลงทันที แต่ถ้าอีกฝ่ายหนึ่งตอบผิด ผู้ที่โยนมาจะมีสิทธิ์เล่นต่อไป โดยที่ใบหน้าที่โยนไปจะไม่มีผลต่อคะแนน เมื่อฝ่ายหนึ่งเล่นเสร็จ อีกฝ่ายหนึ่งจะได้เล่นในกติกาเดียวกัน เมื่อจบการแข่งขันของทั้ง 2 ฝ่าย ใครมีคะแนนมากกว่า จะได้เป็นแชมป์
ต่อมาได้มีการปรับเปลี่ยนกติกา คือจะไม่มีการกดไฟ และทั้ง 2 ฝ่ายจะผลัดกันเล่นทีละข้อ โดยผู้ท้าชิงจะได้เล่นก่อน ผู้ท้าชิงจะเป็นตัวตั้งให้กับแชมป์ ถ้าผู้ท้าชิงตอบถูก แชมป์ต้องตอบให้ถูกเพื่อเสมอกับผู้ท้าชิง หากตอบผิด แพ้ทันที แต่ถ้าผู้ท้าชิงตอบผิด แชมป์ต้องตอบให้ถูกเพื่อเป็นแชมป์ต่อไป หากตอบผิด ถือว่าเสมอกัน
ในการเป็นแชมป์ทุก ๆ 1 สมัย จะได้เงินรางวัล 10,000 บาท และเมื่อครบทุก 10 สมัย จะมีสิทธิ์เล่นในรอบแจ๊คพอต
เกมในรอบแจ๊คพอตนั้นมีความคล้ายคลึงกับรอบแจ๊คพอตของเกมทศกัณฐ์ยกทัพ นั่นคือ จะมีใบหน้า 1 ใบหน้า ถูกตัดเป็น 5 ส่วน แล้วสลับแต่ละส่วนกัน การเล่นคือจะเริ่มเปิดตั้งแต่หมายเลข 1-5 ซึ่งแต่ละส่วนที่เปิดนั้นจะมาพร้อมกับ 1 คำใบ้ ผู้เข้าแข่งขันมีเวลา 60 วินาทีในการตอบ และแจ๊คพอตจะเริ่มที่ 10,000,000 บาท หากไม่มั่นใจสามารถขอหยุดเวลาแล้วเปิดอีก 1 ส่วนพร้อมกับอีก 1 คำใบ้ แต่ละครั้งที่เปิด แจ๊คพอตจะลดลงเหลือ 1,000,000 บาท, 100,000 บาท และ 10,000 บาท ซึ่งระดับ 10,000 บาทนี้ จะเปิด 2 ส่วน พร้อมกับ 2 คำใบ้ และถ้าผู้เข้าแข่งขันตอบถูกจะได้เงินรางวัลตามระดับที่เล่น แต่ถ้าตอบผิดจะเสียแชมป์ทันที แต่ถ้าผู้เข้าแข่งขันไม่มั่นใจสามารถยกธงขาวยอมแพ้ได้ โดยที่จะไม่ได้เงินรางวัลตรงนี้ไป แต่ยังมีสิทธิ์เล่นในการแข่งขันครั้งต่อไป
ทศกัณฐ์ยกสยาม
ดูบทความเพิ่มที่ ทศกัณฐ์ยกสยาม
เจสัน บอร์น ยอดจารชนคนอันตราย
เจสัน บอร์น ยอดจารชนคนอันตราย (Jason Bourne) เป็นภาพยนตร์โลดโผน/สายลับ/ระทึกขวัญ ลำดับที่ 5 ในภาพยนตร์ชุด บอร์น กำกับ ร่วมอำนวยการสร้างและร่วมเขียนบทโดยพอล กรีนกราส นำแสดงโดยแม็ตต์ เดม่อน, จูเลีย สไตลส์, อาลีเซีย วิคันเดอร์, ทอมมี่ ลี โจนส์ และแว็งซ็อง กาแซล ชื่อภาพยนตร์และตัวอย่างภาพยนตร์แรกเผยแพร่ในงานซูเปอร์โบวล์ครั้งที่ 50 เข้าฉายเมื่อวันที่ 29 กรกฎาคม ค.ศ. 2016
เรื่องย่อ
สิบปีหลังจากเปิดโปงโครงการแบล็กไบรอาร์ เจสัน บอร์นฟื้นจากอาการความจำเสื่อมและยังคงใช้ชีวิตอย่างหลบซ่อน ที่ไอซ์แลนด์ อดีตเจ้าหน้าที่ CIA นิคกี พาร์สันส์ร่วมมือกับคริสเตียน ดาสซอลต์เจาะเข้าไปในระบบของ CIA และพบข้อมูลบางอย่างที่เกี่ยวข้องกับบอร์น นิคกีนัดพบบอร์นที่กรีซ การเจาะระบบของนิคกีส่งสัญญาณเตือนไปถึงหัวหน้าฝ่ายไซเบอร์ของ CIA เฮเทอร์ ลีและผู้อำนวยการ CIA โรเบิร์ต ดิวอี
ที่กรีซ นิคกีพบกับบอร์นที่จัตุรัสซินแทกมาที่กำลังมีการประท้วง เฮเทอร์ใช้ดาวเทียมติดตามทั้งคู่ ส่วนดิวอีสั่งให้แอสเส็ตมาทำงานนี้ แอสเส็ตเป็นมือสังหารในโครงการแบล็กไบรอาร์ที่เจ็บแค้นเพราะถูกบอร์นเปิดโปงโครงการ หลังการไล่ล่าบนท้องถนน แอสเส็ตยิงนิคกีเสียชีวิต ด้านบอร์นใช้กุญแจตู้นิรภัยที่นิคกีให้ไว้ก่อนเสียชีวิตสืบหาอดีตของตนเองและครอบครัวต่อไป โดยเดินทางไปพบดาสซอลต์ที่เบอร์ลินเพื่อให้ถอดรหัสข้อมูล แล้วพบว่าริชาร์ด เว็บบ์ พ่อของตนซึ่งเป็นนักวิเคราะห์ของ CIA มีส่วนเกี่ยวข้องกับโครงการเทรดสโตน การถอดรหัสทำให้ฝ่าย CIA รู้ที่อยู่ของบอร์น บอร์นสู้กับดาสซอลต์ก่อนจะหนีต่อไปยังลอนดอนเพื่อพบกับมัลคอล์ม สมิธ อดีตเจ้าหน้าที่ CIA ซึ่งเคยทำงานในโครงการเทรดสโตน ด้านเฮเทอร์อาสาเข้าไปเกลี้ยกล่อมบอร์นเพื่อให้กลับเข้าโครงการ แต่ดิวอีลอบออกคำสั่งให้แอสเส็ตตามไปจัดการบอร์นและสมิธ
ที่ลอนดอน บอร์นให้สมิธมาพบที่จัตุรัสแพดดิงตัน โดยทำให้สัญญาณเตือนไฟไหม้ดังขึ้นเพื่อก่อให้เกิดความวุ่นวายและพาตัวสมิธออกไป โดยมีเฮเทอร์และแอสเส็ตตามมา บอร์นคาดคั้นจนสมิธยอมบอกว่าริชาร์ดเป็นผู้สร้างโครงการเทรดสโตนและบอร์นถูกเลือกให้เข้าร่วมโครงการ แต่ริชาร์ดไม่ยอมและขู่ว่าจะเปิดโปงโครงการนี้จึงถูกฆ่า โดยให้บอร์นเข้าใจว่าพ่อตนเองถูกผู้ก่อการร้ายฆ่าเพื่อให้เขายอมเข้าร่วมโครงการแต่โดยดี แอสเส็ตตามมาทันและยิงสมิธ ส่วนบอร์นจำได้ว่าคนที่ฆ่าพ่อของตนคือแอสเส็ต บอร์นหลบหนีและไปพบเฮเทอร์ โดยเธอบอกบอร์นว่าดิวอีจะไปร่วมการประชุมในลาสเวกัส
ที่ลาสเวกัส ดิวอีพบกับแอรอน คาลัวร์ ผู้ก่อตั้งบริษัทสื่อสังคม ดีปดรีม ดิวอีและคาลัวร์ร่วมมือกันอย่างลับ ๆ ในโครงการ "ไอเอิร์นแฮนด์" ซึ่งให้สิทธิ์ CIA เข้าถึงข้อมูลของผู้ใช้ทุกคน แต่ต่อมาคาลัวร์อยากถอนตัวและขู่จะเปิดโปงโครงการนี้ ดิวอีจึงวางแผนให้แอสเส็ตฆ่าแอรอนและเฮเทอร์ ซึ่งแอบช่วยบอร์นให้มาที่ลาสเวกัส บอร์นเข้าขัดขวางเมื่อแอสเส็ตพยายามจะยิงแอรอนและเผชิญหน้ากับดิวอีที่ห้องพัก ก่อนที่บอร์นจะฆ่าดิวอี บอร์นถูกเจฟเฟอส์ เจ้าหน้าที่ CIA ที่ตามมายิง ดิวอีพยายามจะฆ่าบอร์นแต่ถูกเฮเทอร์ยิงเสียชีวิต จากนั้นบอร์นไล่ตามแอสเส็ตไป หลังการขับรถไล่ล่าบนท้องถนนและการต่อสู้ตัวต่อตัว แอสเส็ตก็ถูกบอร์นฆ่าตาย
ที่วอชิงตัน เฮเทอร์หารือกับรัสเซล ผู้อำนวยการสำนักงานหน่วยข่าวกรองแห่งชาติสหรัฐ เธอบอกว่าจะอาสาเข้าไปเกลี้ยกล่อมบอร์นอีกครั้ง แต่หากไม่สำเร็จเธอจะกำจัดบอร์น เฮเทอร์ไปพบกับบอร์นโดยเธอขอให้บอร์นกลับเข้าโครงการ ด้านบอร์นบอกขอเวลาคิดและเดินจากไป เมื่อเฮเทอร์กลับมาที่รถ เธอพบกล้องวิดีโอที่บันทึกบทสนทนาระหว่างเธอกับรัสเซล เฮเทอร์จึงตระหนักว่าบอร์นรู้ทันแผนการของเธอ ภาพยนตร์จบลงเมื่อบอร์นเดินไปตามสวนสาธารณะในวอชิงตัน
การผลิต
ต่อมาในเดือนกันยายน ค.ศ. 2014 มีการยืนยันว่าเดม่อนและกรีนกราสจะกลับมาทำภาคต่อ ส่วนเรนเนอร์จะแสดงในภาคแยกที่มีกำหนดฉายในภายหลัง
การถ่ายทำ
การถ่ายทำเริ่มในเดือนกันยายน ค.ศ. 2015 ช่วงเดือนพฤศจิกายนมีการถ่ายทำในลอนดอนและเบอร์ลิน เดือนธันวาคมถ่ายทำในวอชิงตัน ดี.ซี. และเดือนมกราคม ค.ศ. 2016 ถ่ายทำที่ลาสเวกัส การถ่ายทำเสร็จสิ้นในเดือนกุมภาพันธ์ ค.ศ. 2016
การตอบรับในประเทศไทย
เจสัน บอร์น ยอดจารชนคนอันตราย ทำรายได้เปิดตัวในประเทศไทย 6.55 ล้านบาท ระหว่างวันที่ 18–24 สิงหาคม ค.ศ. 2016 ภาพยนตร์เรื่องนี้ทำรายได้ 54.19 ล้านบาท
รางวัล
เจสัน บอร์น ยอดจารชนคนอันตราย ได้รับรางวัลเอ็มไพร์อะวอดส์ สาขาภาพยนตร์ระทึกขวัญยอดเยี่ยม
ไทยลีก 3 ฤดูกาล 2562
ไทยลีก 3 ฤดูกาล 2562 หรือออมสินลีกโปร ฤดูกาล 2562 ตามชื่อผู้สนับสนุนคือ ธนาคารออมสิน เป็นการแข่งขันฟุตบอลไทยลีก 3 ที่จัดขึ้นในปี พ.ศ. 2562 ซึ่งเป็นการแข่งขันฟุตบอลในระดับที่ 3 ตามระบบพีระมิดลีกฟุตบอลไทย เป็นการแข่งขันฤดูกาลที่ 3 นับตั้งแต่ก่อตั้งลีกในปี พ.ศ. 2560 มีสโมสรเข้าร่วมการแข่งขันทั้งหมด 28 สโมสร โดยเป็นสโมสรที่ตกชั้นจากไทยลีก 2 ฤดูกาล 2561 จำนวน 2 สโมสร และสโมสรที่เลื่อนชั้นจากไทยลีก 4 ฤดูกาล 2561 จำนวน 3 สโมสร ทั้งหมด 28 สโมสรจะแบ่งออกเป็นสองโซนตามที่ตั้งทางภูมิศาสตร์ ได้แก่ตอนบนและตอนล่างโซนละ 14 สโมสร โดยในปีนี้ทางฝ่ายจัดการแข่งขันได้เพิ่มจำนวนสโมสรที่ตกชั้นลงไปแข่งขันในไทยลีก 4 ฤดูกาลถัดไปจากเดิมเป็น 4 สโมสร โดยแบ่งเป็นตอนบน 2 สโมสรและตอนล่าง 2 สโมสร
หลังจากที่สีหมอกถูกสมาคมฟุตบอลระงับสมาชิกภาพเนื่องจากค้างชำระค่าจ้างผู้เล่นและเจ้าหน้าที่สโมสรเป็นระยะเวลานาน ทำให้สีหมอกถูกตัดสิทธิ์การแข่งขัน ผลการแข่งขัน 5 นัดที่ผ่านมาทั้งหมดของสโมสรเป็นโมฆะ และเหลือสโมสรที่เข้าแข่งขันเพียง 27 สโมสร
ขอนแก่น ยูไนเต็ดและนครปฐม ยูไนเต็ดได้เลื่อนชั้นสู่ไทยลีก 2 หลังจากเลื่อนชั้นขึ้นมาจากไทยลีก 4 ในฤดูกาลที่แล้ว โดยทั้งสองสโมสรได้ตำแหน่งชนะเลิศตอนบนและตอนล่างตามลำดับ สโมสรที่สามที่เลื่อนชั้นสู่ไทยลีก 2 ได้แก่ แพร่ ยูไนเต็ดซึ่งชนะแกรนด์ อันดามัน ระนอง ยูไนเต็ดในรอบชิงอันดับที่ 3 ด้วยผลประตูรวม 1–0 ในขณะที่มีสโมสรที่ตกชั้นลงไปแข่งขันในไทยลีก 4 จำนวน 3 สโมสรได้แก่ ทหารบก สุราษฎร์ธานี และนาวิกโยธิน ยูเรก้า
อย่างไรก็ตาม หลังจากสโมสรฟุตบอลอาร์มี่ ยูไนเต็ดประกาศยุบสโมสร ทำให้แกรนด์ อันดามัน ระนอง ยูไนเต็ดเลื่อนชั้นขึ้นไปแข่งขันไทยลีก 2 เป็นทีมที่ 4
สโมสร
สโมสรที่เข้าร่วมการแข่งขันในฤดูกาล 2562 มีทั้งหมด 28 สโมสร ได้แก่
รอบระดับประเทศ
ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ ในขณะที่ทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ซึ่งทีมที่ได้อันดับที่ 3 จะได้สิทธิเลื่อนชั้นสู่ไทยลีก 2 ต่อจากทีมชนะเลิศทั้งสองโซน โดยการจับสลากประกบคู่มีขึ้นในวันที่ 3 กันยายน 2562 ที่ห้องประชุมชั้น 25 อาคารเฉลิมพระเกียรติ การกีฬาแห่งประเทศไทย
รอบชิงชนะเลิศ
คู่ชิงชนะเลิศในฤดูกาลนี้เป็นคู่เดียวกับคู่ชิงชนะเลิศไทยลีก 4 ฤดูกาล 2561 โดยในฤดูกาลที่แล้วนครปฐม ยูไนเต็ดเป็นฝ่ายชนะด้วยผลประตูรวม 5–4 อย่างไรก็ตาม ในฤดูกาลนี้ขอนแก่น ยูไนเต็ดกลับมาเอาชนะได้ด้วยผลประตูรวม 4–2
อาละหว่า
ขนมอาละหว่าเป็นชื่อขนมพื้นเมืองไทใหญ่ชนิดหนึ่งที่ทำมาจากแป้งข้าวเจ้าผสมกะทิและน้ำตาลอ้อย ถือเป็นขนมพื้นเมืองที่ขึ้นชื่อของจังหวัดแม่ฮ่องสอน
เขตมหานครวอชิงตัน
เขตมหานครวอชิงตัน (Washington Metropolitan Area) รู้จักในชื่อ วอชิงตัน-อาร์ลิงตัน-อเล็กแซนเดรีย (DC-VA-MD-WV MSA) ซึ่งเป็นเขตมหานครซึ่งอยู่ใกล้กับบริเวณมหานครบอลติมอร์-วอชิงตัน ในมหานครวอชิงตัน ดี.ซี. มีประชากรประมาณ 5,306,565.
โดยในส่วนบริเวณมหานครในรัฐเวอร์จิเนียจะถูกเรียกว่า นอร์ทเทิร์นเวอร์จิเนีย
มัสยิดสีเขียว (แบลค์)
มัสยิดสีเขียว (Green Mosque) เป็นมัสยิดในเมืองแบลค์ เมืองเก่าแก่ในจังหวัดแบลค์ ทางตอนเหนือของประเทศอัฟกานิสถาน เข้าใจกันว่าสร้างขึ้นโดยจักรพรรดิแห่งตีมูริด ชาห์รูข มีรซา หรือภรรยา
อิตส์มายปาร์ตี้
"อิตส์มายปาร์ตี้" (It's My Party) เป็นเพลงที่เป็นที่รู้จักดีที่สุดในเวอร์ชันของนักร้องชาวอเมริกันเลสลีย์ กอร์ ในปี 1963 ติดอันดับ 1 ทั้งบนชาร์ตป็อปและริธึมแอนด์บลูส์ ในสหรัฐอเมริกา ในสหราชอาณาจักร "อิตส์มายปาร์ตี้" ขึ้นชาร์ตสูงสุดอันดับ 9 ถือเป็นเพลงฮิตเพลงเดียวของกร์ในหลายประเทศ และเป็นซิงเกิ้ลฮิตเพลงแรกของโปรดิวเซอร์ควินซี โจนส์
ถ้าฉันหายไป
ถ้าฉันหายไป (Skyline) เป็นซิงเกิลของเอิ๊ต-ภัทรวี ศรีสันติสุข วางจำหน่ายครั้งแรกในปี พ.ศ. 2561 แต่งเนื้อร้องโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ ทำนองโดยภัทรวี ศรีสันติสุข, เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และเรียบเรียงโดยเพิ่มศักดิ์ พิสิษฐ์สังฆการ ภายใต้สังกัดค่ายมิวซิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 20 กุมภาพันธ์ พ.ศ. 2561
สวนเสือ และ สัตว์น้ำสมุย
สวนเสือ และ สัตว์น้ำสมุย (Samui Aquarium & Tiger Zoo) เป็นสวนสัตว์ในอำเภอเกาะสมุย จังหวัดสุราษฏร์ธานี โดยแบ่งออกเป็น 2 ส่วนจัดแสดงคือ โซนเสือ และ โซนสัตว์น้ำ ภายในสวนเสือ มีสัตว์ที่เป็นตระกูลเสือ เช่น เสือโคร่ง สิงโต เสือดาว เสือลายเมฆ และในสวนสัตว์น้ำมีจัดแสดงพวก ปลาชนิดต่างๆจากท้องทะเล และปลาที่จับได้จากฝั่งอ่าวไทย ด้านนอกสวนสัตว์ยังให้บริการรถม้านั่งรอบบริเวณของสวนสัตว์
สมิงสาวใจเพชร
"สมิงสาวใจเพชร"《十三妹》เป็นซีรีส์ฮ่องกงแนวราชวงศ์ ถูกสร้างโดยสถานีโทรทัศน์ ทีวีบี ในปี 2525 และออกอากาศที่ ฮ่องกง ในเดือนมกราคม 2526 ทาง ทีวีบีได้ดัดแปลงบทละครมาจากนิยายเรื่อง "สตรีผู้กล้าหาญ" (儿女英雄传) โดยผู้ประพันธ์ชื่อ "เหวินคัง" ซึ่งละครเรื่องนี้เป็นเหตุการณ์ในช่วงรัชกาลพระเจ้าเสียนเฟิง แห่งราชวงศ์ชิง นำแสดงโดย หวง ซิงซิ่ว ทัง เจิ้นเยี่ย หยาง พ่านพ่าน เยิ่น ต๊ะหัว และดาราสาวดาวรุ่งดวงใหม่ของวงการ องเหม่ยหลิง รับบทนางรอง ซึ่งเรื่องนี้เป็นละครเรื่องแรกในชีวิตของเธอที่ทำให้เธอเริ่มเป็นที่รู้จัก ก่อนจะมาโด่งดังเป็นพลุแตก ในละครถัดมา เรื่อง มังกรหยก และละครเรื่องนี้เป็นสาเหตุทำให้ ทัง เจิ้นเยี่ย และ อง เหม่ยหลิง พบรักกัน ในกองถ่าย จนกลายเป็น คู่รักใน เวลาต่อมา ละครเรื่องนี้ได้ผลตอบรับที่ดีทั้งในฮ่องกง และ จีน.
เนื้อเรื่องย่อ
เนื้อเรื่องกล่าวถึงวีรกรรมของ "เหอ อี้ว์เฟิ่ง" (แสดงโดย หวง ซิ่นซิ่ว) โดยเหตุการณ์เกิดในรัชสมัย พระเจ้าคังซี (ครองราชย์ พ.ศ. 2204 - 2265) ครอบครัวของ เหอ อี้ว์เฟิ่ง ซึ่งบิดารับราชการ ได้ถูก "จี้เซียนถัง" (แสดงโดย จู เถียเหอ) แม่ทัพใหญ่ผู้มีอำนาจบัญชาการตลอดเจ็ดมณฑลกลั่นแกล้ง จนเสียชีวิต ส่วนครอบครัวของเธอบ้านแตกสาแหรกขาด เธอหนีไปได้แต่ได้รับบาดเจ็บ และได้รับการช่วยเหลือจากแม่ชีแขนเดียว (แสดงโดย หลี่ หลินหลิน) ผู้ที่อดีตเป็นองค์หญิงแห่ง ราชวงศ์หมิง ที่ล่มสลายไปแล้ว แม่ชีมีความแค้นกับ จี้เซียนถัง เช่นเดียวกัน เพราะในตอนต้นเรื่อง องค์หญิงก็ได้ถูกฟันแขนขาดจากจี้เชียนถัง แม่ชีช่วยรักษาอาการบาดเจ็บและถ่ายทอดยุทธให้เธอ จนได้กลับมาโลดแล่นในยุทธจักรอีกครั้ง เพื่อผดุงคุณธรรม และมีฉายาใหม่ว่า "สือซันเม่ย" (น้องสาวที่ 13) เหอ อี้ว์เฟิ่ง ท่องยุทธจักรโดยการปลอมตัวเป็นชาย ระหว่างท่องยุทธได้เจอกับ "องค์หญิง ซวงซวง" (แสดงโดย อง เหม่ยหลิง) ซึ่งเป็นน้องสาวจอมซนของ ฮ่องเต้คังซี (แสดงโดย หยาง เจ๋อหลิน) ได้ปลอมตัวเป็นสาวชาวบ้านสามัญชน และใช้ชื่อใหม่ว่า "เซียง เก๋อเก่อะ" ได้มาตกหลุมรัก เหอ อี้ว์เฟิ่ง ที่ปลอมตัวเป็นชาย แต่แล้วเธอก็พบความจริงว่า ชายหนุ่มที่เธอหลงรักเป็นหญิง นางตกใจมากแต่ก็หักห้ามใจได้ เปลี่ยนความรู้สึกอยากเป็นคนรักมาเป็นน้องสาวที่แสนดีแทน ตอนหลังองค์หญิงได้พบรักกับ หมอยาที่ชื่อว่า "หลี่ เมี่ยวเซิง" (แสดงโดย เยิ่น ต๊ะหัว) ต่อมาอี้ว์เฟิ่ง ได้พบกับ อันจี้ (แสดงโดย ทัง เจิ้นเยี่ย) ทั้งคู่เกิดรักกัน จึงท่องยุทธจักรด้วยกัน ในที่สุดแม่ชีแขนเดียวและ เหออี้ว์ฟ่ง ได้ร่วมมือกันฆ่า "จี้เซียนถัง" สำเร็จ และคังซีฮ่องเต้ สัญญาว่าจะปกครองแผ่นดินโดยธรรม แม่ชีจึงไว้วางใจ ต่อมาอันจี้ เผลอไปได้เสียกับ "จี้ซือเว่ย" (แสดงโดย หยาง พ่านพ่าน) ในตอนท้ายเมื่อเรื่องร้ายๆ จบลง ฮ่องเต้พระราชทานสมรสให้กับ อันจี้และอี้ว์ฟ่ง ปรากฏว่าในงานแต่งงาน ซือเว่ย ให้คนนำทารก มาในพิธีและเขียนจดหมายแจ้งว่า เด็กนี้เป็นลูกของตนกับอันจี้ ให้อันจี้และอี้ว์ฟ่งเมตตารับเลี้ยงไว้ ส่วนตนเองต้องขอลา อันจี้ไม่สามารถรับแต่ลูกไม่เอาแม่ได้ พิธีสมรสจึงล้มเลิกกลางคัน อันจี้และซือเว่ย ปรึกษากันหาทางลงเอยเรื่องนี้อย่างสวยงามด้วยการ ให้อันจี้ มีภรรยาได้ 2 คน โดยให้อี้ว์ฟ่ง มีศักดิ์ศรีเหนือกว่า แต่เมื่อทั้ง 2 ไปพบอี้ว์ฟ่ง ก้พบว่าเธอจากไปเสียแล้ว.
การออกอากาศในไทย
ละครเรื่องนี้ ช่อง 3 นำมาออกอากาศในช่วงเดือนกุมภาพันธ์ ปีพ.ศ. 2527 ค่อนข้างได้รับความนิยม
อ้างอิง
รำลึกถึง ละคร สมิงสาวใจเพชร โดย baidu
แหล่งข้อมูลอื่น
"รายละเอียด ละคร สมิงสาวใจเพชร"
เฮียกไก ซูกัง
เฮียกไก ซูกัง (百怪図巻 (Hyakkai-Zukan)) เป็นม้วนภาพในยุคเอโดะที่วาดโดยซาวากิ ซูอูชิ โดยทำเสร็จใน ค.ศ. 1737 และภาพเหล่านี้มีอิทธิพลอย่างลึกซึ้งต่อภาพ โยไก ในญี่ปุ่นเป็นเวลาหลายชั่วรุ่น
ฌานแห่งบูร์กอญ
ฌานประสูติเมื่อวันที่ 24 มิถุนายน ค.ศ. 1293 เป็นพระธิดาในโรเบิร์ตที่ 2 ดยุคแห่งบูร์กอญ และแอกเนสแห่งฝรั่งเศส ดัชเชสแห่งบูร์กอญผู้เป็นพระราชธิดาองค์เล็กของพระเจ้าหลุยส์ที่ 9 แห่งฝรั่งเศส และพระราชินีมาร์เกอรีต พระขนิษฐาของพระองค์มาร์เกอรีตแห่งบูร์กอญทรงเป็นสมเด็จพระราชินีในพระเจ้าหลุยส์ที่ 10 ฌานสิ้นพระชนม์เมื่อ 12 กันยายน ค.ศ. 1348
แหล่งข้อมูลอื่น
1293 1348
รูปแบบไฟล์ภาพที่แลกเปลี่ยนได้
รูปแบบไฟล์ภาพที่แลกเปลี่ยนได้ (Exchangeable image file format, Exif) เป็นรูปแบบไฟล์ภาพที่มีข้อมูลอภิพันธุ์สำหรับภาพถ่าย พัฒนาขึ้นโดยฟูจิฟิล์ม และกำหนดมาตรฐานโดย สมาคมพัฒนาอุตสาหกรรมอิเล็กทรอนิกส์แห่งญี่ปุ่น (JEIDA) ในขณะนั้น ใช้สำหรับเก็บภาพจากกล้องดิจิทัล
ข้อมูลเกี่ยวกับรุ่นของกล้องและเงื่อนไขการถ่ายภาพจะฝังอยู่ในภาพ และสามารถอ้างอิงและนำไปใช้ในโปรแกรมดูภาพหรือซอฟต์แวร์แก้ไขภาพได้ Exif 2.2 รวมมาตรฐานที่เรียกว่า Exif Print ซึ่งปรับให้เหมาะสมโดยอัตโนมัติตามข้อมูลเงื่อนไข ณ เวลาที่ถ่ายภาพ ทำให้ได้งานพิมพ์ในสถานะที่ถูกต้อง นอกจากนี้ยังสามารถแนบช่างภาพ ข้อมูลลิขสิทธิ์ ความคิดเห็น และอื่น ๆ
รูปแบบไฟล์ภาพที่รองรับ ได้แก่ JPEG, TIFF, JPEG XR (HD Photo) และ PNG
ปัญหาและมาตรการรับมือ
Exif ประกอบด้วยข้อมูลที่อาจระบุข้อมูลส่วนบุคคล เช่น ข้อมูลตำแหน่ง GPS (ละติจูด และ ลองจิจูด) ณ เวลาที่ถ่ายภาพและวันที่และเวลาที่ถ่ายภาพ ตัวอย่างเช่น หากภาพถ่ายไม่ได้ถ่ายในสถานที่ท่องเที่ยวหรือพื้นที่ในเมือง แต่ถ่ายที่บ้าน ละติจูดและลองจิจูดที่ GPS ได้รับจะเป็นตำแหน่งของบ้าน เมื่อมีการเผยแพร่ภาพถ่ายบนทวิตเตอร์ หรือ บล็อก หากข้อมูล Exif ยังคงอยู่ บุคคลที่สามสามารถระบุตำแหน่งตามละติจูดและลองจิจูด ณ เวลาที่ถ่ายภาพจากข้อมูลตำแหน่ง Exif และมีความเสี่ยงที่จะกลายเป็นปัญหาได้ ไอโฟนมีข้อกำหนดเฉพาะข้อมูลตำแหน่งเท่านั้นที่จะถูกลบเมื่ออัปโหลดจากไอโฟนไปยัง SNS หรือแนบไปกับข้อความ ในขณะเดียวกัน ควรสังเกตว่าข้อกำหนดจะแตกต่างกันไปตามเงื่อนไขและระบบปฏิบัติการ
เพื่อเป็นการแก้ปัญหา สามารถตั้งค่าอุปกรณ์ถ่ายภาพแต่ละเครื่องไม่ให้ใส่ข้อมูล GPS หรือลบข้อมูล Exif ด้วยแอปพลิเคชัน นอกจากนี้ SNS และบล็อกบางแห่ง เช่น ทวิตเตอร์ และ อินสตาแกรม จะลบข้อมูล Exif โดยเฉพาะข้อมูลตำแหน่ง โดยทำการแปลงข้อมูลเองเมื่ออัปโหลดภาพ นอกจากนี้ เนื่องจากข้อมูล Exif สามารถเปลี่ยนแปลงได้ง่ายโดยซอฟต์แวร์ ฯลฯ ข้อมูล GPS ที่บันทึกจึงอาจเป็นข้อมูล Exif อาจถูกเขียนใหม่โดยเจตนา
ข้อมูลวันที่และเวลาที่ถ่ายภาพไม่ได้ระบุเป็น UTC แต่จะถูกบันทึกเฉพาะตามเวลาท้องถิ่น ขึ้นอยู่กับรุ่นและจะไม่บันทึกข้อมูลเขตเวลา อาจเป็นปัญหาได้เมื่อย้ายไปสถานที่ซึ่งต่างเขตเวลากัน กล้องบางรุ่นสามารถบันทึกข้อมูลเขตเวลาได้ แต่ฟังก์ชันส่วนนี้ขึ้นอยู่กับรุ่น
ใน Exif v2.31 สามารถบันทึกข้อมูลเขตเวลาได้แล้ว
วันนุ่มนุ่มของลุงกับแมว
วันนุ่มนุ่มของลุงกับแมว เป็นซีรีส์มังงะญี่ปุ่น แต่งเรื่องและวาดภาพโดยอูมิ ซากูราอิ เผยแพร่เองโดยซากูราอิในฐานะเว็บคอมิกก่อนจะได้ตีพิมพ์โดยสแควร์เอนิกซ์ เป็นเรื่องราวของพ่อม่ายสูงอายุผู้รับเลี้ยงแมวที่ไม่มีใครต้องการ ซีรีส์ละครคนแสดงดัดแปลงออกอากาศตั้งแต่เดือนมกราคมถึงมีนาคม พ.ศ. 2564
เลี้ยงแช
เลี้ยงแช หรือ ชื่อภาษาจีนกลางคือ เหลียงซิง (อังกฤษ Linxing) เป็นตัวละครในนวนิยายกำลังภายในเรื่อง เซียวฮื้อยี้ บทประพันธ์โดย โก้วเล้ง เลี้ยงแชเป็นน้องสาวของเอี้ยง้วย และรองประมุขแห่งวังบุปผา เลี้ยงแชเป็นผู้คิดแผนขึ้นมาเพื่อจะช่วยชีวิตเด็กทั้งสองจากเงื้อมมือของพี่สาว
ลักษณะท่าทาง และบุคลิกภาพ
ในนวนิยายบรรยายถึงเลี้ยงแชว่ามีความงามยิ่งกว่าดอกไม้ที่บานในฤดูใบไม้ผลิ และเป็นสตรีที่งดงามที่สุดในดินแดน แม้แต่พี่สาวก็ไม่อาจเปรียบเทียบได้ กระนั้นก็ตามเลี้ยงแซกลับเป็นคนพิการเพราะแขนลีบหนึ่งข้าง จึงต้องใส่เสื้อผ้าปิดบังกระนั้นก็ปิดบังความพิการไม่ได้ เซียวฮื้อยี้กล่าวว่า ไม่ว่าจะมากหรือน้อยก็ตาม เลี้ยงแซมีความอบอุ่นมากกว่าเอี้ยง้วย และอีกครั้งหนึ่งทิเพ้งโกวกล่าวต่อกังเง็กนึ้งว่าเลี้ยงแซมีจิตใจที่เมตตามากกว่าเอี้ยง้วยมากเช่นกัน สำหรับฮวยบ่อข่วย เลี้ยงแซเปรียบเสมือนมารดาที่ฮวยบ่อข่วยให้ความเคารพและรักใคร่อย่างสูงสุด ตรงกันข้ามกับเอี้ยง้วยที่ฮวยบ่อข่วยเคารพเพราะเกรงกลัว ในนิยาย ฮวยบ่อข่วยกราบเลี้ยงแซเมื่อพบหลายครั้ง แต่ไม่เคยปรากฏว่ากราบเอี้ยง้วยเลย
พลังฝีมือ
เลี้ยงแชสำหรับพลังหยกอำไพขั้นที่เก้า (อ้างอิงตามนิยายฉบับล่าสุด) ในตอนแรกก่อนที่นางจะสำเร็จถึงขั้นที่เก้า เว่ยอู๋หยาหัวหน้าสิบสองนักษัตริย์กล่าวว่า พลังฝีมือของเลี้ยงแชนั้นด้อยกว่า แต่ก็ไม่แตกต่างจากเอี้ยง้วยมากนัก และจากคำพูดของเลี้ยงแชเอง เมื่อเปรียบกับอี่น้ำเทียนก่อนที่จะสำเร็จวิชาอาภรณ์วิวาห์ เลี้ยงแซมีฝีมือสูงส่งกว่าอี่น้ำเทียนอยู่เล็กน้อย แต่ความแตกต่างนี้มีเล็กน้อยมาก จนอาจไม่เห็นความแตกต่างถ้าหากทั้งสองได้ต่อสู้กัน อย่างไรก็ตาม เลี้ยงแชไม่เกรงกลัวอี่น้ำเทียน หากแต่เกรงกลัวพี่สาวมาก เว่ยอู๋หยา หัวหน้าสิบสองนักษัตริย์ได้รับการกล่าวขวัญถึงว่ามีฝีมือเทียบเท่ากับเลี้ยงแช ซึ่งได้ปรากฏในภายหลังว่า เว่ยอู๋หยามีพลังฝีมือเหนือกว่าเซียวฮื้อยี้เพียงเล็กน้อยเท่านั้น ดังนั้นย่อมไม่มีทางที่จะมีฝีมือสูสีกับเลี้ยงแช ทั้งในตอนท้ายเลี้ยงแชสำเร็จวิชาหยกอำไพขั้นที่เก้า เว่ยอู๋หยานั้นไม่สามารถเทียบนางได้เลยแม้แต่น้อย
ในสื่ออื่น
บทประพันธ์เรื่องลูกปลาน้อยเซียวฮื้อยี้ได้มีการนำมาสร้างเป็นละครโทรทัศน์, ภาพยนตร์ และการ์ตูน โดยในละครโทรทัศน์ เลี้ยงแชรับบทโดยนักแสดงดังมีรายนามต่อไปนี้
ในการ์ตูน เลี้ยงแช ถูกวาดโดย เหอจื้อเหวิน
พระยาราชวังสัน (หวัง)
พระยาราชวังสัน (หวัง) เป็นมุสลิม เมื่อครั้งเป็นพระยาชลบุรี (หวัง) รบกับพม่าร่วมกับพระยายมราช (หมัด) พี่ชาย และเจ้าพระยาจักรี (ทองด้วง) โดยได้รับโปรดเกล้าฯ จากสมเด็จพระเจ้าตากสินมหาราชให้ยกทัพไปตีพม่าในปี พ.ศ. ๒๓๑๘ โดยให้ตั้งค่ายรับพม่าอยู่ที่ปากน้ำพิง
"…ครั้นเพลาค่ำ พม่ามาตั้งค่ายประชิดลงหน้าวัดจุฬามณีฟากตะวันตก ๓ ค่าย จึ่งให้พระยารัตนพิมล พระยาธรรมไตรโลก พระยาชลบุรีอยู่รักษาค่ายปากน้ำพิง.."
เมื่อครั้งที่สมเด็จพระเจ้าตากสินมหาราชปราบดาภิเษกขึ้นเป็นพระเจ้าธนบุรี ทรงแต่งตั้งหลวงนายศักดิ์ ผู้บิดาเป็นเจ้าพระยาจักรี และยังทรงแต่งตั้ง ท่านหมัดผู้บุตรให้เป็น พระยาอภัยรณฤทธิ์ และให้ท่านหวังเป็นพระยาชลบุรี ในขณะเดียวกันโปรดเกล้าฯแต่งตั้งพร้อมกับเลื่อนพระยาอภัยรณฤทธิ์(ทองด้วง)เป็นพระยายมราช
ในคราวที่ยกทัพไปตีเมืองนครศรีธรรมราชในปี พ.ศ. ๒๓๑๒ บุตรชายเจ้าพระยาจักรี (หมุด) ชื่อ ลักษมณาถูกกองทัพเมืองนครศรีธรรมราชจับตัวไปได้ เจ้าพระยาจักรีจึงถอยทัพกลับมาที่เมืองไชยา พระยายมราช (กรมพระราชวังบวรมหาสุรสิงหนาท) ได้บอกเข้ามาให้กราบทูลว่าเจ้าพระยาจักรีเป็นกบฏ มิเต็มใจทำสงคราม ถึงแม้จะขัดแย้งกันถึงขนาดถูกกล่าวหาว่าเป็นกบฏ สมเด็จพระเจ้าตากสินมหาราชก็มิได้ทรงไต่สวนหาความผิดอันใด ด้วยมีความไว้วางพระราชหฤทัยในตัวเจ้าพระยาจักรีและบุตรทั้งสองยิ่ง
แต่ในปลายรัชกาลประมาณปี พ.ศ. ๒๓๒๒ ปรากฏว่า ท่านหมัด ซึ่งขณะนั้นมียศเป็นพระยายมราช ต้องราชอาญาถึงประหารชีวิตโดยปราศจากการสอบสวนความผิด พร้อมกับการปราบกบฏมหาดา น้องชายคือพระยาชลบุรีจึงเอาใจออกห่างสมเด็จพระเจ้าตากสินมหาราช และหันมาฝากเนื้อฝากตัวกับเจ้าพระยาจักรี ครั้นผลัดแผ่นดินแล้ว พระยาชลบุรีก็ไม่ถูกเปลี่ยนตัว ทั้ง ๆ ที่หัวเมืองขึ้นมหาดไทยและกรมท่าถูกถอดออกหลายคนด้วยกัน และในเวลาต่อมาพระยาชลบุรีก็ได้เป็นพระยาราชวังสัน
ท่านหมัดในช่วงสมัยต้นกรุงรัตนโกสินทร์ปี พ.ศ. ๒๓๒๕ ครั้งยังเป็นพระยาชลบุรีอยู่เป็นผู้นำองเชียงสือเจ้าเมืองญวนซึ่งถูกกบฏไกเซินล้มล้างราชบัลลังก์เข้ามาพึ่งพระบรมโพธิสมภารสมเด็จพระพุทธยอดฟ้าจุฬาโลก โดยองเชียงสือขอเป็นบุตรบุญธรรมพระยาชลบุรี องเชียงสือได้รับใช้เบื้องพระยุคลบาททั้งในราชการสงครามและได้นำเอาประเพณีการแสดงต่าง ๆ ของญวนมาเผยแพร่ จนเป็นที่โปรดปรานของพระบาทสมเด็จพระพุทธยอดฟ้าจุฬาโลกมหาราช
ต่อมาในปี พ.ศ. ๒๓๔๙ โปรดให้พระยาราชวังสัน (หวัง) ร่วมไปกับคณะทูตเดินทางไปเข้าเฝ้าพระเจ้าเวียดนามยาลอง ที่ประเทศเวียดนาม เพื่อป้องกันความเข้าใจผิดระหว่างไทยกับเวียดนาม อันเกิดจากพระยาเชียงเงินไปต้อนครอบครัวญวนเข้ามา การไปครั้งนั้นทั้งราชทูตและพนักงานเสียชีวิตเพราะไข้ป่าไปถึง ๒๓ คน เหลือพระยาราชวังสันกับขุนนางและไพร่รวม ๗๘ คน เมื่อไปถึงพระเจ้าเวียดนามยาลองต้อนรับคณะทูตอย่างดี เนื่องจากเคยขอเป็นบุตรบุญธรรมกับพระยาราชวังสันเมื่อครั้งเป็นพระยาชลบุรี และพระยาราชวังสันนี้เองที่เป็นผู้นำเข้ามาพึ่งพระบรมโพธิสมภาร การทูตครั้งนั้นจึงประสบความสำเร็จเป็นอย่างดี พระเจ้าเวียดนามยาลอง ยังเป็นมิตรที่ดีกับประเทศไทยเช่นเดิม
พระยาราชวังสัน (หวัง) ได้สมรสกับท่านชูท่านเป็นสตรีชาวสวนวัดหนัง มีบุตรธิดาหลายคน หนึ่งในธิดาของท่านคือ พระชนนีเพ็ง ต่อมาพระชนนีเพ็ง สมรสกับพระยานนทบุรี (พระชนกจัน) มีธิดา ๑ คน คือ เจ้าจอมมารดาเรียม ซึ่งเป็นพระสนมเอกในพระบาทสมเด็จพระพุทธเลิศหล้านภาลัย เจ้าจอมมารดาเรียมเป็นพระชนนีในพระบาทสมเด็จพระนั่งเกล้าเจ้าอยู่หัวรัชกาลที่ ๓ เมื่อพระองค์ทรงขึ้นครองราชย์แล้ว โปรดเกล้าฯ สถาปนาเจ้าจอมมารดาเรียมในรัชกาลที่ ๒ ขึ้นเป็นสมเด็จพระศรีสุลาลัย
แฮร์รี นิโคเลดส์
แฮร์รี นิโคเลดส์ (เกิด พ.ศ. 2510 - ) เป็นนักเขียนชาวเมืองเมลเบิร์น ประเทศออสเตรเลีย เคยเดินทางเข้ามาในประเทศไทย เป็นครูสอนภาษาที่จังหวัดเชียงราย ระหว่าง พ.ศ. 2546 - 2548 และเขียนบทความให้กับหนังสือพิมพ์ออสเตรเลียหลายฉบับ ก่อนหน้านั้นเคยทำงานในตำแหน่งพนักงานยกกระเป๋า (concierge) ในโรงแรม และเขียนหนังสือชื่อ Concierge Confidential เกี่ยวกับเรื่องซุบซิบของคนดัง ที่ทราบจากประสบการณ์ทำงาน
ศาลอาญามีคำพิพากษาเมื่อวันที่ 19 มกราคม พ.ศ. 2552 ว่านายแฮร์รี นิโคเลดส์ มีความผิดตามฟ้อง ตัดสินลงโทษจำคุก 6 ปี และลดโทษเหลือ 3 ปี เนื่องจากจำเลยรับสารภาพ และได้รับพระราชทานอภัยโทษในวันที่21 กุมภาพันธ์ พ.ศ. 2552
ผลการการตัดสินคดีนายนิโคเลดส์ ทำให้สื่อมวลชนต่างชาติ เช่น ซีเอ็นเอ็น รายงานข่าวโดยปฏิเสธที่จะตีพิมพ์ข้อความที่เป็นปัญหา โดยให้เหตุผลว่าเพื่อเป็นการป้องกันตัวผู้สื่อข่าว ในขณะที่หนังสือพิมพ์ดิ อีโคโนมิสต์ ที่รายงานข่าวการวิพากษ์วิจารณ์สถาบัน โดยอ้างอิงข่าวนายใจ อึ๊งภากรณ์ อีกหนึ่งผู้ต้องคดีหมิ่นพระบรมเดชานุภาพ และข่าวนายนิโคเลดส์ พร้อมกับตีพิมพ์ข้อความที่เป็นปัญหาโดยไม่ได้ตัดทอน ถูกผู้จัดจำหน่ายในประเทศไทย ระงับการจำหน่าย
วันดินโลก
วันดินโลก (World Soil Day) ตรงกับวันที่ 5 ธันวาคมของทุกปี จากการประชุมขององค์การอาหารและการเกษตรแห่งสหประชาชาติ (FAO) ครั้งที่ 144 ระหว่างวันที่ 11–15 มิถุนายน พ.ศ. 2555 ณ สำนักงานใหญ่องค์การเกษตรและอาหารแห่งสหประชาชาติ กรุงโรม ประเทศอิตาลี ที่ประชุมได้มีมติสนับสนุนและร่วมกันผลักดันให้มีการจัดตั้ง "วันดินโลก" (World Soil Day) ตรงกับวันที่ 5 ธันวาคมของทุกปี ซึ่งตรงกับวันคล้ายวันพระราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร
ซีจีทีเอ็น ฟร็องแซ
ซีจีทีเอ็น ฟร็องแซ (CGTN Français) เป็นเป็นช่องรายการข่าวโทรทัศน์ภาคภาษาฝรั่งเศสของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจาก ซีซีทีวี อี แอนด์ เอฟ
ซีซีทีวี ฟร็องแซ ได้เปลี่ยนชื่อเป็น ซีจีทีเอ็น ฟร็องแซ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวี ฟร็องแซ เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
โบสถ์พราหมณ์
โบสถ์พราหมณ์ หรือชื่ออื่น ๆ มนเทียร (mandir), เทวาลัย (devālaya) และ โกยิล (koil) เป็นชื่อเรียกของศาสนสถานในศาสนาฮินดู ในความเชื่อถือว่าเป็นที่ประทับของเทพเจ้าหรือสิ่งศักดิ์สิทธิ์ตามความเชื่อของฮินดู โครงสร้างของโบสถ์พราหมณ์สร้างขึ้นเพื่อนำมนุษย์กับเทพเจ้าเข้าหากันผ่านทางสัญลักษณ์ที่แสดงออกถึงแนวคิดและความเชื่อของศาสนาฮินดู สัญัลกษณ์และโครงสร้างของโบสถ์พราหมณ์มีรากฐานในความเชื่อแบบพระเวท ประกอบการใช้วงกลมและสี่เหลี่ยมจัตุรัส มนเทียรหนึ่ง ๆ จะนำเอาองค์ประกอบทั้งปวงของจักรวาลวิทยาฮินดูเข้าด้วยกัน แสดงให้เห็นถึงสวรรค์ (พระเจ้า) มนุษย์ และความชั่วร้าย รวมถึงแนวคิดของเวลาและชีวิตผ่านธรรมะ, กามะ, อรรถะ, โมกษะ และ กรรมะ
หลักสำคัญทางจิตวิญญาณที่ถูกแสดงออกในเชิงสัญลักษณ์ในโบสถ์พราหมณ์นั้นนำมาจากงานเขียนสันสกฤต เช่น พระเวท และอุปนิษัท ในขณะที่กฎเกณฑ์ทางโครงสร้างนั้นมีระบุในเอกสารเกี่ยวกับสถาปัตยกรรมสันสกฤตโบราณ เช่น พฤหตสังหิตา และวาสตุศาสตร์ มนเทียรต่าง ๆ ถือเป็นจุดหมายปลายทางทางจิตวิญญาณของชาวฮินดู ในขณะเดียวกันยังเป็นเหมือนศูนย์กลางที่ศิลปะโบราณ การเฉลิมฉลองของชุมชน รสมถึงเศรษฐกิจนั้นเฟื่องฟูและเจริญ
มนเทียรนั้นมีลักษณะรูปแบบที่หลากหลาย รูปแบบความเชื่อ สัญลักษณ์ และกรรมวิธีก่อสร้างที่แตกต่างกันไปตามภูมิภาค ชุมชน วัฒนธรรม ความเชื่อ ลัทธิ และเทพเจ้าเฉพาะองค์ มนเทียรสามารถพบได้ในเอเชียใต้โดยเฉพาะประเทศอินเดีย เนปาล ศรีลังกา  และประเทศอื่น ๆ ที่มีประวัติศาสตร์ของฮินดูหรือมีชาวฮินดูอาศัยอยู่เป็นชุมชน
ในภาษาไทยได้นิยามความหมายว่าเป็นเทวสถานที่ใช้ประกอบพิธีกรรมของศาสนาฮินดู มีพราหมณ์เป็นผู้ดูแลและประกอบพิธี
ประวัติคำและการตั้งชื่อ
ในแต่ละภาษามีคำเรียก โบสถ์พราหมณ์ แตกต่างกันไป ดังนี้
ปาณินิ
ไวยากรณ์ของปาณินินับเป็นจุดสิ้นสุดของภาษาสันสกฤตยุคพระเวท นำไปสู่ภาษาสันสกฤตแบบแผน (Classical Sanskrit) และส่งอิทธิพลต่อนักภาษาศาสตร์หลายคน เช่น แฟร์ดีน็อง เดอ โซซูร์และลีโอนาร์ด บลูมฟีลด์
สิ่งสืบทอด
ปาณินิเป็นที่รู้จักจากอัษฏาธยายี ตำราแบบพระสูตรเกี่ยวกับไวยากรณ์ภาษาสันสกฤต 3,959 สูตรหรือหลักในด้านภาษาศาสตร์, วากยสัมพันธ์ และอรรถศาสตร์ภายใน "แปดบท" ซึ่งเป็นตำราพื้นฐานของเวทางค์ สาขาวฺยากรณ (Vyākaraṇa) ในสมัยพระเวท แนวคิดของเขาได้รับอิทธิพลจากนักวิชาการในศาสนาแบบอินเดียอื่น ๆ เช่น ศาสนาพุทธ
ทฤษฎีวิทยาหน่วยคำของปาณินิมีความก้าวหน้ากว่าทฤษฎีของตะวันตกใด ๆ ก่อนคริสต์ศตวรรษที่ 20
วันที่และเนื้อหา
ปาณินิน่าจะอาศัยอยู่ที่ชาลาตุลา ในแคว้นคันธาระโบราณ บริเวณตะวันตกเฉียงเหนือของอนุทวีปอินเดีย ในสมัยมหาชนบท
ชื่อปาณินิเป็นนามสกุลจากบิดาที่หมายถึงลูกหลานของปาณินะ ชื่อเต็มของเขาในมหาภาษฺย (Mahābhāṣya) ของปตัญชลิ โองการที่ 1.75.13 และ 3.251.12 คือทกฺษิปุตฺร ปาณินิ (Dakṣiputra Pāṇini) โดยส่วนแรกกล่าวแนะว่าแม่ของเขามีชื่อว่าทกฺษิ (Dakṣi)
วันที่
ไม่มีใครทราบอย่างแน่ชัดว่าปาณินิมีชีวิตอยู่ในช่วงใด แม้แต่ศตวรรษที่เขามีชีวิตอยู่ โดยประมาณการว่าปาณินิมีชีวิตอยู่ในช่วงศตวรรษที่ 7 หรือ 6 ถึงศตวรรษที่ 4 ก่อนคริสต์ศักราช
ตำนานและคำตอบรับในยุคหลัง
ปาณินิได้รับการกล่าวถึงในชาดกและตำราอินเดียโบราณหลายเล่ม เช่น ปัญจตันตระ กล่าวไว้ว่า ปาณินิถูกสิงโตฆ่า
ภาพของปาณินิถูกบรรจุลงในตราไปรษณียากรอินเดียราคา 5 รูปี ในเดือนสิงหาคม ค.ศ. 2004
รัฐของประเทศสวิตเซอร์แลนด์
สมาพันธรัฐสวิสประกอบด้วย 26 รัฐ (Kanton หรือ Canton) ซึ่งในระหว่างคริสต์ศตวรรษที่ 13 ถึง 18 ต่างเคยเป็นรัฐเอกราช มีเขตแดน, กองทัพ และสกุลเงินเป็นของตนเอง จนกระทั่งมีการสถาปนาสมาพันธรัฐสวิสขึ้นในค.ศ. 1848 เมื่อแรกสถาปนาประเทศประกอบด้วย 25 รัฐ แต่มีการแยกบางส่วนของรัฐแบร์นออกมาจัดตั้งเป็นรัฐฌูราในค.ศ. 1979
รัฐส่วนใหญ่ในประเทศสวิตเซอร์แลนด์ใช้ภาษาเยอรมันเป็นภาษาทางการ แต่ก็จะมีบางรัฐในภูมิภาครอม็องดีซึ่งประชากรส่วนมากใช้ภาษาฝรั่งเศส และในรัฐตีชีโนประชากรส่วนมากใช้ภาษาอิตาลี
อ้างอิง
<references group="Note"/>
กระทรวงวิทยาศาสตร์และเทคโนโลยี (ประเทศไทย)
กระทรวงวิทยาศาสตร์และเทคโนโลยี (Ministry of Science and Technology) มีอำนาจหน้าที่เกี่ยวกับการวางแผน ส่งเสริม และพัฒนาวิทยาศาสตร์และเทคโนโลยี
ประวัติ
สืบเนื่องจากการประชุม คณะกรรมการบริหารสภาวิจัยแห่งชาติ ครั้งที่ 9/2519 มีมติให้แต่งตั้ง คณะอนุกรรมการวางนโยบายและแผนวิทยาศาสตร์ และเทคโนโลยี โดยมี ศ.ดร.ชุบ กาญจนประกร เป็นประธานอนุกรรมการ และ ศ.ดร.สง่า สรรพศรี เป็นรองประธาน โดยจัดทำรายงานเรื่อง "การปฏิรูประบบบริหารราชการของรัฐ" โดยมีการเสนอแนะให้จัดตั้ง กระทรวงวิทยาศาสตร์ เทคโนโลยีและการพลังงานขึ้น ในสมัยรัฐบาลนายธานินทร์ กรัยวิเชียร แต่ยังไม่ได้ข้อยุติก็เกิดการเปลี่ยนแปลงรัฐบาลเสียก่อน
ต่อมา เมื่อมีรัฐบาลใหม่ ในปี 2520 และในปี 2522 พลเอก เกรียงศักดิ์ ชมะนันทน์ ได้มีการพิจารณาการตั้ง กระทรวงวิทยาศาสตร์ฯ ขึ้น โดยได้เสนอร่างพระราชบัญญัติแก้ไขประกาศคณะปฏิวัติ และได้รับความเห็นชอบจาก สภานิติบัญญัติแห่งชาติ และประกาศใช้ใน ราชกิจจานุเบกษา มีผลตั้งแต่วันที่ 24 มีนาคม 2522
ตำราเรียน
ตำราเรียน (Textbook) คือหนังสือที่ใช้ในการศึกษาหาความรู้จากวิชาต่าง ๆ ผู้คนมักใช้ตำราเรียนในการเรียนรู้ข้อเท็จจริงและวิธีการที่เกี่ยวข้องกับรายวิชานั้น ๆ ในบางครั้งตำราเรียนมักมีคำถามเพื่อทดสอบความรู้และความเข้าใจของผู้อ่าน ตำราเรียนจะถูกผลิตจากความต้องการของสถาบันการศึกษา ตำราเรียนส่วนมากมักมีลักษณะเป็นสิ่งพิมพ์ แต่ในปัจจุบันพบว่าหลาย ๆ ตำราเรียนสามารถเข้าถึงได้โดยการออนไลน์ ในรูปแบบของหนังสืออิเล็กทรอนิกส์